Michelle Smith

Is iarshnámhóir Éireannach í Michelle Smith nó Michelle de Bruin mar a thugtar uirthi anois. Rugadh í ar an 16 Nollaig, 1969 i Ráth Cúil, Co. Bhaile Átha Cliath. Bhain sí cáil amach ag na Cluichí Oilimpeacha in Atlanta i 1996 nuair a bhuaigh sí trí bhonn óir agus bonn cré-umha amháin.   

Ach tharraing sí conspóid uirthi féin sa bhliain 1998 as cur isteach ar shampla fuail, a thug sí i dtástáil drugaí.chun a dhearbhú nach bhfuil stéaróideach ar bith á ghlacadh aiciNíor chlis uirthi i dtástáil drugaí riamh ... Bhí scannal ann cinnte, ach éilimh bhréagacha chomh maith, mar shampla sa leabhar, Súil Eile Seán Tadhg Ó Gairbhí. Cois Life 2017..  Leathanach: 151,  agus 'Beatha le Bua' de chuid an CCEA ar Sonia O'Sullivan  https://ccea.org.uk/  

mion|Atlanta 1996

 Gairmréim 
Bhí an-suim ag Michelle Smith sa snámh agus í trí bliana déag. Bhíodh sí ag éirí ag a cúig ar maidin chun a cuid snámha a chleachtadh agus ag glacadh páirt i gcomórtais shnámha. 

In 1988, agus 19 bliain in aois di, ghlac sí páirt sna Cluichí Oilimpeacha in Seoul. ach theip uirthi dul níos faide ná na staideanna cailíochta. 

Go gairid ina dhiaidh sin bhog sí go Meiriceá, áit ar fhreastail sí ar Ollscoil Houston in Texas agus bhí sí ina ball den fhoireann shnámha. De réir a chéile, tháinig feabhas ag teacht ar a meán-am cuarda snámha.

In 1992 d'fhág sí Ollscoil Houston le céim sa chumarsáid. I samhradh na bliana sin, ghlac sí páirt sna Cluichí Oilimpeacha in Barcelona. Ach arís níor éirigh go rómhaith léi sna cluichí sin. 

 1993-1995ː traenáilí nua 
In 1993 thosaigh an t-iariomaitheoir Oilimpeach Erik de BruinBhí conspóid ag baint lena traenálaí (agus a fear céile níos déanaí) Erik de Bruin, a bhí ina iomaitheoir (caitheamh na teisce) é féin sna Cluichí Oilimpeacha sna blianta 1984 agus 1988. Bhí tástáil dhearfach aige maidir le drugaí mídhleathacha in 1993. Cuireadh cosc air páirt a ghlacadh i gcomórtais ar feadh ceithre bliana.   á traenáil. Leis na teicnicí nua a mhúin sé di, d’éirigh léi an cúigiú háit a bhaint amach sa rás féileacáin 200m sna Craobhchomórtais Dhomhanda i 1994. 

I 1995 chruthaigh Michelle curiarrachtaí nua Éireannacha sna rásaí saorstíle 50m, 100m, 400m agus 800m i gCraobh na Eorpa i Vín. Chruthaigh sí curiarrachtaí nua freisin sa snámh droma 200m, sa snámh féileacáin 100 agus 200m agus sa mheascra 200m agus 400m. Ócáid stairiúil í mar gurbh í an chéad Éireannach mná chun dhá theideal Eorpacha a bhaint amach sa snámh.

 1996ː trí bhonn óir sna Cluichí Oilimpeacha 
Idir 20-26 Iíol 1996 rinne Michelle éacht nuair a bhuaigh sí ceithre bhonn in Atlanta, Georgia, 

 bonn óir sa saorstíl 400m na mban
 boinn óir sa mheascra aonarach 200m agus 400m agus 
 bonn cré-umha sa snámh féileacáin 200m, 

an chéad bhean as Éirinn a bhuaigh bonn óir riamh. 

I ndiaidh di na boinn a bhuachan, cuireadh dopáil ina leith, rud nár dearbhaíodh ag an am. 

Bhí conspóid ann díreach roimh na Cluichí Oilimpeacha nuair a tháinig an snámhóir Meiriceánach Janet Evans, curiarracht dhomhanda 400 méadar sa saorstíl ag an am, sa naoú háit sna babhtaí cáilithe. Ar mire, mhaígh sí go raibh Smith ró-dhéanach ag cur iarratas isteach don rás. Bhíodh sé ina ruaille buaille sa Chumann na gCoistí Náisiúnta Oilimpeacha. Ansin nuair a theip ar Evans dul ar aghaidh, chuir sí dópáil i leith Michelle Smith. Ghabh sí a leithscéal le Smith as é a dhéanamh nuair a bhí na cluichí thart.Chuir an pobalóir Meiriceánach, David Wallechinsky, leis an gconspóid nuair a scríobh sé ina leabhar "Complete Book of Summer Olympics" nár bhuaigh Éireannach bonn riamh sa snámh agus nach raibh an churiarracht a bhí ag Smith sna Cluichí Oilimpeacha eile thar mholadh beirte.   

Phós Erik de Bruin agus Michelle Smith níos déanaí sa bhliain 1996. 

 1997-1998ː conspóid agus cosc 
mion|fuarthas Smith ciontach as cur isteach ar shampla fuail, a thug sí
In 1997 ghlac Smith páirt i gCraobh na hEorpa in Seville, áit ar éirigh léi dhá bhonn óir agus dhá bhonn airgid a thabhairt léi.

I Lúnasa 1998, dhá bhliain i ndiaidh na gcluichí in Atlanta, cuireadh cosc ceithre bliana ar Smith páirt a ghlacadh i gcomórtais. Fuarthas ciontach í as cur isteach ar shampla fuail, a thug sí i dtástáil drugaí i mí Eanáir 1998, trí alcól (fuisce) a mheascadh tríd. 

Ansin i Lúnasa 1998. thug an t-anailísí snámha Gary O'Toole le fios go n-éireodh go maith le Smith sna comórtais sna blianta 1994-96, ach bhí sé deacair le creidiúint gur tháinig an feabhas mór uirthi mar gheall ar chúiseanna nádúrtha. 

Chuir De Bruin i gcoinne an chinnidh sin sa Chúirt Eadráin le haghaidh Spóirt (CAS). D'éist painéal de thriúr dlíodóirí spóirt lena cás, an Briotanach Michael Belcoff QC ina measc. Éistíodh leis an gcás go poiblí ar iarratas a dlíodóra. Mar gheall air sin tugadh le fios don phobal go raibh rian den druga corpfhorbartha Androstenedione sna trí shampla a tógadh idir mí na Samhna 1997 agus mí an Mhárta 1998.

Cé gur bhain conspóid leis na gaiscí a rinne sí, níor tógadh na boinn Oilimpeacha uaithi. Go dtí an lá atá inniu ann, is í Michelle De Bruin an tOilimpeach Éireannach is rathúla a ghlac páirt sna cluichí riamh.

 Gairm an dlí 
Sa bhliain 1999, tháinig deireadh oifigiúil le gairmréim Michelle Smith de Bruin mar shnámhóir iomaíoch. Ach bhí tionchar ag gach a tharla di sa Chúirt Eadráin agus mhúscail an t-eispéireas sin a suim i gcúrsaí dlí. 

D'fhill sí ar Ollscoil na hÉireann, Baile Átha Cliath, áit ar bhain sí céim amach sa dlí. Ina dhiaidh sin d’fhreastail sí ar Óstaí an Rí i mBaile Átha Cliath, áit ar bronnadh céim mar abhcóide uirthi i mí Iúil 2005. Is ansin a bhuaigh sí an comórtas inmhéanach ardcháilithe, Brian Walsh Moot Court. D'fhoilsigh Thomson Round Hall, a céad leabhar, "Transnational Litigation: Juisdiction and Procedure" i 2008.

In 2007 ghlac Michelle páirt sa chlár Celebrities go Wild don eagraíocht charthanachta People in Need. Chríochnaigh sí sa dara háit sa tsraith sin (dhiúltaigh sí dul ar an gclár The Late Late Show leis na hiomaitheoirí eile ar fhaitíos go gcuirfí ceisteanna uirthi maidir lena gairmréim snámha).  

Tá Michelle Smith de Bruin ag obair anois mar abhcóide sna Ceithre Cúirteanna i mBaile Átha Cliath.

 Féach freisin 

 Scannal IASA (Irish Amateur Swimming Association)

 Tagairtí 

 Naisc sheachtracha 

Catagóir:Snámhóirí Éireannacha
Catagóir:Daoine as Baile Átha Cliath
Catagóir:Daoine a rugadh i 1969
Catagóir:Daoine beo
Catagóir:Scannail
Catagóir:Mná Éireannacha
Catagóir:Buaiteoirí bonn sna Cluichí Oilimpeacha